ตร. ยันสลายชุมนุมตามกม. ไร้กระสุนยาง-แก๊สน้ำตา พร้อมเตรียมกำลังรับมือ ชุมนุมวันนี้!
ตร. ยันสลายชุมนุมตามกฎหมาย ไร้กระสุนยาง-แก๊สน้ำตา พร้อมเตรียมกำลัง รับมือการชุมนุมวันนี้
ตร. ยันสลายชุมนุมตามกฎหมาย ไร้กระสุนยาง-แก๊สน้ำตา พร้อมเตรียมกำลัง รับมือการชุมนุมวันนี้
17 ต.ค. 2563

พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ (สตช.) ชี้แจงการเข้าควบคุมการชุมนุมของกลุ่มคณะราษฎรที่แยกปทุมวัน ว่า หลังมีการฝ่าฝืน จึงเข้าควบคุมพื้นที่ตามมาตรการ และใช้ขั้นตอนจากเบาไปหาหนัก ใช้เครื่องมือและอุปกรณ์ที่ไม่ใช่การพกพาอาวุธ มีเพียงอุปกรณ์ป้องกันตัว และรถฉีดน้ำแรงดันสูง ซึ่งเป็นเครื่องมือสากลที่ทั่วโลกใช้ ไม่มีการใช้กระสุนยางและแก๊สน้ำตา แต่ที่ผู้ชุมนุมรู้สึกแสบตาเนื่องจากสารเคมีบางอย่างในน้ำสีฟ้าที่ฉีดออกไป
ส่วนการใช้น้ำประเภทสีเพื่อใช้แยกแยะกลุ่มผู้ชุมนุมในการดำเนินคดีในอนาคต ยืนยันว่าเป็นสารที่ไม่ได้มีอันตรายแต่อย่างใด ตามหลักสากลทั่วโลกที่ใช้กัน นอกจากนี้ยังมีการใช้สารเคมีผสมน้ำเพื่อระงับยับยั้งยุติ และให้ถอยออกไป โดยปกติจะส่งผลกระทบต่อผิวหนังทำให้แสบและร้อนสามารถใช้น้ำล้างบรรเทาได้ ไม่เกิดอันตราย
พร้อมยืนยันว่า ตำรวจมีการเตรียมความพร้อมกรณีกลุ่มผู้ชุมนุมประกาศจะชุมนุมในวันนี้ (17ต.ค.) ทั้งการเตรียมกำลังเจ้าหน้าที่ในการดูแลการชุมนุม ซึ่งยืนยันว่าการชุมนุมไม่สามารถทำได้จากนี้ไป หลังจากที่มีการชุมนุมอีกเราก็จะมีมาตราการคู่ขนานกันไป หลังจากที่มีการประกาศใช้พ.ร.ก. ฉุกเฉินฯ